stanford-oval/wikipedia huggingface dataset:
Second Baptist Church Houston
Historia

Houstonin Second Baptist Church syntyi 121 henkilön voimin Taylor Schoolissa pidetyssä rukouskokouksessa maaliskuussa 1927. Vuotta myöhemmin seurakunta osti Milamin ja McGowanin St. Paulin metodistikirkon rakennukset ja nämä toimivat seurakunnan toimipisteinä kolmen vuosikymmenen ajan. Vuonna 1957 seurakunta siirsi kampuksen Woodwayn ja Vossin alueelle.
Seurakunnan johtajan etsintä käynnistettiin vuonna 1976 ja vuonna 1978 tohtori Ed Young aloitti seurakunnan viidentenä pastorina. Vuosien aikana seurakunta on rakentanut toimintakeskuksen Woodwayhyn. Seurakunta on laajentanut vuosien aikana toimintaa useille kampuksille ja verkkoon.
BX Swiss

| BX Swiss> Bernin pörssi |
| --- | --- |
Paikka:  BX Swiss AG Talacker 50 8001 Zürich, Sveitsi
Perustettu:  28. tammikuuta 1880
Omistaja:  Stuttgartin pörssi
Valuutta:  Sveitsin frangi
Aiheesta muualla
Sivusto
BX Swiss (aik. Berne eXchange, suom. Bernin pörssi) on Sveitsin Bernissä sijaitseva arvopaperipörssi. Pörsis on perustettu vuonna 1880. Vuonna 1991 pörssi siirtyi avoimesta kaupankäyntitilasta puhelimitse toimivaan pörssiin. Täysin sähköinen pörssistä tuli vuonna 2002.
Pörssissä on listattu yli 20 ensisijaista yrityslistaa, joihin kuuluu merkittäviä toimijoita Sveitsin tuotanto-, vähittäiskauppa- ja kiinteistöalalta. Kaupankäynnin kohteena oleviin arvopapereihin kuuluvat osakkeet, joukkovelkakirjat, sijoitusrahastot ja johdannaiset. Lisäksi BX Swississä noteerataan noin 1700 muuta arvopaperia.
Bernin pörssiä sääntelee Svetisin finanssivalvontaviranomainen ja siihen sovelletaan Sveitsin lainsädäntöä. Stuttgartin pörssi omistaa enemmistöosuuden pörssistä.
Historia

Berniläisellä pankkitoiminnalla on 300-vuotinen historia. 1700-luvun alussa Bernissä oli useita yksityisiä pankkeja, jotka toimivat pääasiallisesti kansainvälisen rahaliikenteen parissa. Berner Börseverin perustettiin 28. tammikuuta 1880 yhdeksän pankkilaitoksen ja neljäntoista yrityksen toimesta. Tarve vakiintuneempeihin toimintatapoihin ja tiukempaan organisoitumiseen johti Bernin pörssiliiton perustamiseen 10. marraskuuta 1884.
Pörssin kaupankäyntitila ja sen ”à-la-criée-järjestelmä” korvattiin vuonna 1991 Bernin puhelinpörssillä. Vuodesta 2002 lähtien toimiluvan haltijoiden välinen kaupankäynti on hoidettu sähköisen kaupankäyntijärjestelmän avulla. Bernin pörssi sai vuoden 1997 pörssilain mukaisen Sveitsin finanssivalvontaviranomaisen (FINMA) hyväksynnän pörssilaitokseksi vuonna 1999. Vuonna 2002 pörssin nimi muutettiin muotoon BX Berne eXchange.
Marraskuussa 2017 voimaan tulleen rahoitusmarkkinoiden infrastruktuurilain myötä FINMA myönsi pörssille uudelleen hyväksynnän pörssien korkeimpaan vaatimusluokkaan. Joulukuussa 2017 Stuttgartin pörssi hankki enemmistöosuuden pörssistä. Huhtikuussa 2018 BX Swiss siirtyi Elasticia-kaupankäyntijärjestelmään.
Armin Shimerman

| Armin Shimmerman |
| --- | --- |
 Armin Shimerman vuonna 2008.
Henkilötiedot
Syntynyt: 5. marraskuuta 1949 (ikä 75) Lakewood, New Jersey, Yhdysvallat
Ammatti:  näyttelijä
Puoliso:  Kitty Swink
Näyttelijä
Aktiivisena:  1979–
Merkittävät roolit:  Quark Star Trek: Deep Space Ninessa (1993-1999)  Tohtori Nefarious Ratchet & Clank -pelisarjassa
Aiheesta muualla
www.arminshimerman.com
IMDb 
Armin Shimerman (s. 5. marraskuuta 1949 Lakewood, New Jersey) on yhdysvaltalainen näyttelijä. Hän on näytellyt muun muassa televisiosarjoissa Star Trek: Deep Space Nine ja Buffy, vampyyrintappaja.
Elämäkerta

Shimerman syntyi New Jerseyn Lakewoodissa. Hänen äitinsä Susan on kirjanpitäjä ja hänen isänsä Herbert maalari. Shimermanin ollessa 16-vuotias perhe muutti Los Angelesiin. Siellä hänen äitinsä laittoi hänet draamaryhmään, jotta hän tutustuisi uusiin ihmisiin. Hän valmistui Kalifornian yliopistosta Los Angelesista.
Shimerman on naimisissa näyttelijä Kitty Swinkin kanssa. Swink on näytellyt kahdessa DS9-jaksossa: Sanctuary (1993, Pyhä koti) ja Tacking into the Wind (1999). Lisäksi he ovat esiintyneet yhdessä elokuvissa Like Father Like Son (1987) ja Just Ask My Children (2001).
Ura > Teatteri

Yliopistosta valmistumisen jälkeen Shimerman valittiin harjoittelijaksi arvostettuun sandiegolaiseen Old Globe Theateriin. Hän esiintyi lukuisissa näytelmissä ennen kuin muutti New Yorkiin. Hänen ensiesiintyminen Broadwayllä oli musikaalissa Threepenny Opera 1976–1977. Sen jälkeen hän oli näytelmässä Saint Joan (1977–1978) ja musikaalissa I Remember Mama (1979). Sitten hän palasi Los Angelesiin, jossa hän aloitti televisionäyttelijän uran.
Ura > Televisio

1980- ja 1990-luvuilla Shimerman esiintyi vierailevana tähtenä lukuisissa televisiosarjoissa (esimerkiksi Hill Street Blues, Cagney & Lacey ja Pulmuset). 1987–1990 hän näytteli Pascalia televisiosarjassa Kaunotar ja hirviö.
Shimermanin ensiesiintyminen Star Trekissä oli  Star Trek – uuden sukupolven viidennessä jaksossa Viimeinen etuvartio (The Last Outpost), jossa hän esitti Star Trekin ensimmäistä ferengiä. Pari jaksoa myöhemmin hänet nähtiin lahjalaatikon kasvona (ilman nimeä lopputeksteissä) ja 1989 jälleen ferengin roolissa jaksossa Huippusuoritus (Peak Performance). Vuonna 1993 hän sai Quarkin roolin Star Trek: Deep Space Ninessa. Quark on ferengi ja omistaa DS9-avaruusasemalla olevan baarin. Shimerman näytteli Quarkia koko sarjan ajan (17. jaksoa lukuun ottamatta) ja kerran Uuden sukupolvessa (Esikoispoika (The Firstborn 1994)) ja Star Trek: Voyagerissa (Huoltaja, osa 1 (Caretaker: Part 1 1995)).
DS9:n jälkeen Shimerman on näytellyt lukuisissa televisiosarjoissa. Suurimmat roolit ovat olleet rehtori Snyder Buffy, vampyyrintappajassa ja tuomari Brian Hooper Boston Legalissa.
Ura > Ääninäyttelijä

Ääninäyttelijänä hän on esittänyt kenraalia Skarria animaatiosarjoissa The Grim Adventures of Billy & Mandy ja Evil Con Carne sekä niihin perustuvissa televisioelokuvissa Billy & Mandy’s Big Boogey Adventure ja Underfist: Halloween Bash.
Videopeleissä hän on esittänyt muun muassa Quarkia Star Trek: Deep Space Nine -peleissä Star Trek: Deep Space Nine – Harbinger (1996) ja Star Trek Deep Space Nine – The Fallen (2000) sekä Dr. Nefariousta Ratchet & Clank -pelisarjassa.
Ura > Kirjailija

Shimerman on kirjoittanut useita kirjoja yleensä yhteistyössä jonkun toisen kirjailijan kanssa. The 34th Rule (1998) kertoo DS9 Quarkista. The Merchant Prince -sarja kertoo scifin keinoin matemaatikko John Deestä (1527–1608).
Filmografia > Elokuvat

| Vuosi | Alkuperäinen nimi | Suomenkielinen nimi | Rooli | Lisätietoja |
| --- | --- | --- | --- | --- |
| 1980 | Stardust Memories | Muistelmia – Stardust Memories | hautajaisvieras |  |
| 1986 | The Hitcher | Liftari | kuulusteleva poliisi |  |
| 1986 | Stoogemania | Hollywoodin hullu | Larry II |  |
| 1987 | Blind Date | Sokkotreffit | Ranskalainen tarjoilija |  |
| 1987 | The Verne Miller Story | Gangsterliiga | hautausurakoitsija |  |
| 1987 | Like Father Like Son | Faija vaihtaa heviin | Triggerin isä |  |
| 1988 | Dangerous Curves | Vaaralliset kurvit | Boggs |  |
| 1989 | Arena |  | Weezil |  |
| 1989 | Big Man on Campus |  | Dr. Oberlander |  |
| 1990 | Death Warrant | Lupa tappaa | Dr. Gottesman |  |
| 1991 | And You Thought Your Parents Were Weird | Meidänkö faija omituinen? | kilpailun tuomari |  |
| 1994 | Slaughter of the Innocents | Viattomat uhrit | Dr. Mort Seger |  |
| 1996 | Eye for an Eye | Silmä silmästä | Tuomari Arthur Younger |  |
| 1997 | Snide and Prejudice |  | Eckart |  |
| 1998 | Looking for Lola |  | hovimestari |  |
| 1999 | The Auteur Theory |  | Etsivä Blank |  |
| 2000 | Breathing Hard |  | Conrad |  |
| 2002 | Who Slew Simon Thaddeus Mulberry Pew |  | The Whizzit |  |
| 2003 | Living in Walter's World |  | Mr. Krause |  |
| 2004 | What the Bleep Do We Know!? |  | vanha mies metrossa |  |
| 2004 | The Works |  | Gerald |  |
| 2004 | Eviction |  | vuoraisäntä |  |
| 2005 | Geppetto's Secret |  | Leonardo | animaatioelokuva |
| 2006 | What the Bleep!?: Down the Rabbit Hole |  | vanha mies |  |
| 2008 | The Urn |  | Fiester |  |
| 2008 | Delgo | Delgo (elokuva) | kauppias | animaatioelokuva |
| 2008 | Resist Evil Part One: Dropping Evil |  | CEO / 'Boss Man' | jälkituotannossa |
| 2008 | Resist Evil Part Two: God Is Missing! Let Us Quest For God! |  | CEO / 'Boss Man' | jälkituotannossa |
| 2008 | Resist Evil Part Three: Don't Stop Or We'll Die |  | CEO / 'Boss Man' | jälkituotannossa |
| 2009 | For Christ's Sake |  | paavi | jälkituotannossa |
| 2009 | BIONICLE: The Legend Reborn |  | Raanu | animaatioelokuva |
Filmografia > Videopelit (ääninäyttelijänä)

Star Trek: Deep Space Nine – Harbinger (1996) - Quark
Star Trek Deep Space Nine – The Fallen (2000) - Quark
Dark Chronicle (2002) - Conda
Onimusha 3 (2004) – Hideyoshi Hashiba (englanninkielisessä versiossa)
X-Men Legends (2004) – Toad / Male Prisoner #5
Ratchet & Clank: Up Your Arsenal (2004) – Dr. Nefarious
Jade Empire (2005) – The Emperor / Forest Innkeeper
Psychonauts (2005) – Raz's Father
X-Men Legends II: Rise of Apocalypse (2005) – Toad / Zealot
Ratchet: Deadlocked (2005) – Dr. Nefarious
The Grim Adventures of Bill & Mandy (2006) - Skarr
Gothic 3 (2006) (englanninkielisessä versiossa)
Resistance: Fall of Man (2006) -
God of War II (2007) – Translator 2
BioShock (2007) – Andrew Ryan
Mass Effect (2007) – Fai Dan ja muita rooleja
Ratchet & Clank Future: A Crack in Time (2009) – Dr. Nefarious
Marvel: Ultimate Alliance 2 (2009) – Green goblin
Aiheesta muualla

Kuvia tai muita tiedostoja aiheesta Armin Shimerman Wikimedia Commonsissa
Armin Shimerman on TV.com tv.com. Arkistoitu 22.9.2009. Viitattu 21.11.2009. (englanniksi)
Armin Shimerman starfleetlibrary.com. Viitattu 21.11.2009. (englanniksi)
QUARK'S RENAISSANCE: Armin Shimerman Pens Novel About Philosopher John Dee littlereview.com. Viitattu 21.11.2009. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Saksa  Yhdysvallat 
Taiteenala:  MusicBrainz 
Henkilöt:  Deutsche Synchronkartei 
Muut:  SNAC
Kaboom (elokuva)

| Kaboom |
| --- | --- |
 Thomas Dekker, Gregg Araki ja Roxane Mesquida Deauvillen yhdysvaltalaisen elokuvan festivaaleilla vuonna 2010.
Ohjaaja:  Gregg Araki
Käsikirjoittaja:  Gregg Araki
Tuottaja:  Gregg Araki Andrea Sperling
Säveltäjä:  Ulrich Schnauss
Kuvaaja:  Sandra Valde-Hansen
Leikkaaja:  Gregg Araki
Valmistustiedot
Valmistusmaa:  Ranska, Yhdysvallat
Tuotantoyhtiö:  Wild Bunch
Levittäjä:  IFC Films Netflix iTunes
Ensi-ilta:  2010
Kesto:  86 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kaboom on vuonna 2010 ensi-iltansa saanut elokuva, jonka on käsikirjoittanut ja ohjannut Gregg Araki. Elokuvan pääosissa näyttelevät Roxane Mesquida, Thomas Dekker, Juno Temple, Haley Bennett ja James Duval. Se sai ensi-iltansa vuoden 2010 Cannesin elokuvajuhlilla, joilla se palkittiin siinä ilmentyvistä homo-, lesbo-, bi- tai transsukupuolisista asioista.
Näyttelijät

| 0 | 1 | 2 |
| --- | --- | --- |
|  Thomas Dekker  | … |  Smith   |
|  Haley Bennett  | … |  Stella   |
|  Juno Temple  | … |  London   |
|  Kelly Lynch  | … |  Smithin äiti   |
|  James Duval  | … |  The Messiah   |
|  Chris Zylka  | … |  Thor   |
|  Roxane Mesquida  | … |  Lorelei   |
Aiheesta muualla

Kuvia tai muita tiedostoja aiheesta Kaboom (elokuva) Wikimedia Commonsissa
Henkisyys

Henkisyys tarkoittaa sellaisia yksilöllisiä uskomuksia ja käytäntöjä, joilla on uskonnonkaltaisia piirteitä tai jotka vastaavat uskontoon liitettyihin tarpeisiin.
Henkisyys korostaa lähtökohtaisesti kokemusta ja subjektiivisuutta. Se on maailman- tai ihmiskuvallinen orientaatio, subjektin tapa suhteuttaa itseään maailmaan ja elämäänsä maailmassa.
Henkisyyden ja uskonnollisuuden välisen rajan vetäminen on ollut vaikeaa. Henkisyys mielletään nykyisin uskontopsykologiassa uskontoa laajemmaksi ja avoimemmaksi käsitteeksi. Henkisyyteen siis kuuluu osa uskonnosta, ja sen lisäksi jotain muutakin.
Henkisyys eroaa uskonnosta siinä, että henkisyys mielletään muodollisista instituutioista irralliseksi toiminnaksi. Henkisyys on siis uskontoa yksilölähtöisempää kokemuksellisuutta ja toimintaa. Henkisyys ja uskonto ovat toisaalta osittain sisäkkäisiä käsitteitä, joita yhdistäväksi tekijäksi on ehdotettu pyhän kategoriaa.
Teistinen henkisyys tarkoittaa uskoa jumalaan tai jumaliin, ja tämän kokemista henkilökohtaisena tai yksilöllisenä uskonnonharjoittamisena. Kristinuskossa teististä henkisyyttä edustaa hengellisyys, joka viittaa kristillisyyteen kytkeytyviin uskomuksiin ja käytäntöihin.
Ei-teistisessä henkisyydessä jumalten olemassaolo joko kielletään tai jätetään avoimeksi, ja sen sijaan korostetaan yksilökohtaista henkistä kokemusta.
Suomessa henkisyys mielletään tyypillisesti ei-kristilliseksi, käytännössä joskus uushenkisyyteen liittyväksi.
Kirjallisuutta

Airaksinen, Timo: Jäähyväiset uskonnolle : henkisyyden puolustus.  Bazar, 2020.  ISBN 9789522798336
Tampereen työväentalo

| Tampereen työväentalo |
| --- | --- |

Osoite:  Hämeenpuisto 28
Sijainti:  Tampere
Koordinaatit:  61°29′45″N, 23°45′06″E
Rakennustyyppi:  työväentalo
Valmistumisvuosi:  1900
Suunnittelija:  Heikki Tiitola
Rakennuttaja:  Tampereen Työväenyhdistys
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tampereen työväentalo, tunnettu myös nimellä Puistotorni, on Tampereella Hämeenpuiston ja Hallituskadun kulmauksessa sijaitseva työväentalo. Se vihittiin käyttöön marraskuussa 1900 ja rakennusta on sen jälkeen laajennettu useita kertoja. Tampereen työväentalossa toimii nykyään Tampereen Työväen Teatterin sekä kokous- ja kongressikeskus Puistotornin lisäksi sosialidemokraattisten paikallisjärjestöjen toimistoja, Tampereen yliopiston viestinnän, median ja teatterin yksikön tiloja, juhlasali Konsu, kaksi ravintolaa ja muita yrityksiä. Lisäksi rakennuksessa toimi Lenin-museo vuosina 1946-2024. Talon omistaa Tampereen Työväenyhdistys. Samalla tontilla sijaitsee myös vuonna 1985 valmistunut Tampereen Työväen Teatterin rakennus.
Tampereen työväentalon ala-aula.
Historia > Työväentalo rakennuksena

Tampereen työväenyhdistys osti tontin Hämeenpuiston ja Hallituskadun kulmauksesta jo vuonna 1889. Paikalla sijainnut vanha puurakenteinen kansakoulu remontoitiin työväentaloksi arkkitehti Georg Schreckin suunnitelmien mukaan ja vihittiin uuteen käyttöön syyskuussa 1890. Tilanpuutteen vuoksi päätettiin rakentaa uusi kivirakenteinen työväentalo, joka valmistui vuonna 1900. Arkkitehti Heikki Tiitolan suunnittelema rakennus oli aluksi vain kolmikerroksinen. Vuonna 1905 sitä laajennettiin Lambert Petterssonin piirtämällä juhlasalilla, joka tuli talossa neljä vuotta aikaisemmin aloittaneen Tampereen Työväen Teatterin käyttöön. Kaksi vuotta myöhemmin työväentaloa päätettiin jälleen laajentaa. Tuolloin järjestettiin arkkitehtikilpailu, jonka voittajaksi selvisi rakennusmestari Heikki Kaartisen ehdotus. Hankkeen toteutus kuitenkin viivästyi rahapulan vuoksi ja se valmistui vasta 1912, jolloin alkuperäistä kivitaloa korotettiin ja sen jatkeeksi Hämeenpuiston ja Hallituskadun kulmaan tehtiin viisikerroksinen uudisrakennus. Samalla Tiitolan uusrenessanssityyli vaihtui nykyiseen jugendiin.
Vuonna 1930 kulmarakennus korotettiin kahdeksankerroksiseksi ja samalla Hallituskadun puolelle valmistui viisikerroksinen lisäsiipi, johon sijoittuivat ravintola sekä konserttisali Konsu. Nämä muutostyöt suunnitteli arkkitehti Bertel Strömmer. Vuonna 1985 työväentalon yhteyteen valmistui Tampereen Työväen Teatterin uusi teatterirakennus, jonka jälkeen taloa saneerattiin useassa eri vaiheessa vuoteen 1992 saakka. Vuonna 2012 kulmarakennuksen kuudes ja kahdeksas kerros muutettiin kokouskäyttöön soveltuviksi. Samalla otettiin käyttöön nimitys Puistotorni ja tiloja alettiin vuokrata erilaisten kokousten ja muiden yleisötapahtumien pitopaikaksi.
Työväentalo on suojeltu asemakaavalla vuonna 1991.
Historia > Tapahtumia

Tampereen työväentalolla on järjestetty lukuisia suomalaisen työväenliikkeen kannalta merkittäviä tapahtumia, kuten useita SDP:n puoluekokouksia sekä muun muassa ensimmäinen yleinen torpparikokous vuonna 1906. Venäjän sosialidemokraattinen työväenpuolue puolestaan piti nykyisen Lenin-museon tiloissa salaisen konferenssin joulukuussa 1905. Se tunnetaan erityisesti Vladimir Leninin ja Josif Stalinin ensitapaamisesta.
Aiheesta muualla

Kuvia tai muita tiedostoja aiheesta Tampereen työväentalo Wikimedia Commonsissa
Tampereen työväentalon kotisivu
Kuvia Tampereen työväentalosta Arjenhistoria.fi-sivustolla
Milloin Stalin oli Tampereella ja mitä hän puuhasi täällä Suomessa?, Hakkapeliitta, 02.03.1937, nro 9, s. 12, Kansalliskirjaston digitaaliset aineistot
Pirkanmaan työväentalot
Aitolahden työväentalo |
Harakkalan työväentalo |
Huhdin työväentalo |
Kaidankylän työväentalo Rientola |
Killinkosken työväentalo |
Kolhon työväentalo |
Kylmäkosken työväentalo |
Lempäälän työväentalo |
Liedenpohjan työväentalo |
Länsi-Teiskon työväentalo |
Messukylän työväentalo |
Oriveden työväentalo Taisto |
Pirkkalan TY Toivon talo |
Pohjaslahden työväentalo |
Stormin torppa |
Suoraman työväentalo |
Sääksjärvitalo |
Tampereen työväentalo |
Työväentalo Rauhala |
Valkeakosken työväentalo |
Velaatan työväentalo |
Viialan työväentalo |
Visuveden työväentalo
Nyt! Getting Straight

| Nyt! Getting Straight> Getting Straight |
| --- | --- |

Ohjaaja:  Richard Rush
Käsikirjoittaja:   Robert Kaufman  Ken Kolb 
Tuottaja:  Richard Rush
Säveltäjä:  Ronald Stein
Kuvaaja:  László Kovács
Leikkaaja:  Maury Winetrobe
Lavastaja:  Sydney Z. Litwack
Erikoistehosteet:  Ira Anderson
Pääosat:   Elliott Gould  Candice Bergen 
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:  1970
Kesto:  125 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Nyt! Getting Straight on Richard Rushin ohjaama yhdysvaltalainen draamakomedia vuodelta 1970. Sen pääosia esittävät Elliott Gould ja Candice Bergen. Elokuvan juoni keskittyy opintopolitiikkaan yliopistoissa 1970-luvun taitteessa.
Juoni

Elokuvan päähenkilö on Pariisin opiskelijamellakoissa 1968 mukana ollut amerikkalaisopiskelija Bailey (Gould), joka yrittää karistaa kapinallisuutensa ja keskittyä opettajaopintoihinsa. Hän joutuu kuitenkin jatkuvasti napit vastakkain yliopiston professorien kanssa samalla, kun opiskelijat mellakoivat Vietnamin sotaa vastaan.
Näyttelijät

| 0 | 1 | 2 |
| --- | --- | --- |
|  Candice Bergen  | … |  Jan   |
|  Elliott Gould  | … |  Harry Bailey   |
|  Jeff Corey  | … |  tri Wilhunt   |
|  Cecil Kellaway  | … |  tri Kasper   |
|  Max Julien  | … |  Ellis   |
Lähde:
Aiheesta muualla

Nyt! Getting Straight Internet Movie Databasessa (englanniksi)
Valtteri Luoma

Valtteri Luoma (s. 7. heinäkuuta 1998) on suomalainen pesäpalloilija. Luoma edustaa Superpesiksessä pelaavaa kasvattajaseuraansa Kouvolan Pallonlyöjiä. Luomalla on sopimus Kouvolan Pallonlyöjien kanssa kauden 2023 loppuun. Luoma on saavuttanut Kouvolan Pallonlyöjien joukkueessa neljä SM-mitalia: hopean kaudella 2018, 2020 ja 2021 sekä pronssin kaudella 2019. Luoma palkittiin kaudesta 2020 parhaalle ulkopelaajalle jaettavalla Kultaisella räpylällä. Hän pelaa sisäpelissä vaihtajana tai kotiuttajana ja ulkopelissä ykkösvahtina. Luoma pelasi ensimmäiset ottelunsa Superpesiksessä kaudella 2015. 26. huhtikuuta 2020 mennessä Luoma on pelannut 92 Superpesiksen runkosarjaottelua, joissa on lyönyt yhden kunnarin ja 21 tavallista juoksua, tuonut seitsemän juoksua ja kerännyt 141 kärkilyöntiä. 33 pelaamassaan Superpesiksen pudotuspeliottelussa Luoma on lyönyt kahdeksan tavallista juoksua, tuonut yhden juoksun ja kerännyt 54 kärkilyöntiä.
Saavutukset

Kultainen räpylä: 2020
Valtteri Järviluoma

| Valtteri Järviluoma> Henkilötiedot |
| --- | --- |
Syntynyt: 29. tammikuuta 1993 (ikä 31) Tampere, Suomi
Kansalaisuus:   Suomi
Jääkiekkoilija
Lempinimi:  Vate
Pelipaikka:  vasen laitahyökkääjä
Maila:  vasen
Pituus:  185 cm
Paino:  86 kg
Seura
Seura:  HOGLY La Roche-sur-Yon
Sarja:  FFHG Division 1
Pelinumero:  26
Pelaajaura
Pääsarjaura:  2013–
Aik. seurat:  Ilves (SML) LeKi (Mestis) Vire (II-div.)
Valtteri Järviluoma (s. 29. tammikuuta 1993 Tampere) on suomalainen jääkiekkoilija, joka pelaa Ranskan toiseksi korkeimmalla sarjatasolla FFHG Division 1:n HOGLY La Roche-sur-Yonissa. Hän on pelipaikaltaan vasen laitahyökkääjä.
Ura

Järviluoma aloitti jääkiekon 5-vuotiaana Ikurin Vireessä. Hän pelasi juniorina sittemmin Ylöjärven Ilveksessä, josta Järviluoma siirtyi nuorempana C-juniorina Tampereen Ilvekseen. Hän voitti B2-nuorten SM-hopeaa vuonna 2010.
Järviluoma nousi hieman yllättäen Ilveksen SM-liigajoukkueen kokoonpanoon loukkaantumisten myötä kaudella 2012–2013, jolloin hän pelasi kahdeksan SM-liigaottelua tehopistein 2+1=3. Järviluoma teki SM-liigadebyyttinsä 8. tammikuuta 2013 vieraissa Turun Palloseuraa vastaan. Hän sai ottelussa jääaikaa 9.10 minuuttia. Uransa toisessa SM-liigaottelussaan 1. helmikuuta 2013 Järviluoma teki liigauransa avausmaalin vieraissa Espoo Bluesia vastaan. Toukokuussa 2013 hän teki vuoden mittaisen jatkosopimuksen Ilveksen kanssa.
Kaudella 2013–2014 Järviluoma nousi Ilveksen A-nuorten varakapteeniksi. Hän oli joukkueen toiseksi paras maalintekijä ja kolmanneksi paras pistemies tehoilla 19+22=41. Järviluoma pelasi kauden aikana yhden SM-liigaottelun. Kaudeksi 2014–2015 hän siirtyi vuoden mittaisella sopimuksella Mestis-joukkue Lempäälän Kisaan. Järviluoma esiintyi siellä kahdella ensimmäisellä kaudellaan  myös muutamia otteluita lainalla Suomi-sarjajoukkue KOOVEE:ssä, mutta kaudesta 2016–2017 hän vietti siellä valtaosan ja pelasi 14 ottelua.
Järviluoma nousi kaudella 2017–2018 LeKin varakapteeniksi. Hän pelasi kauden aikana 12 ottelua lainalla KOOVEE:ssä. Kauden 2018–2019 Järviluoma aloitti II-divisioonajoukkue Ikurin Vireessä. Hän nousi joukkueen varakapteeniksi. Vuoden 2019 vaihteessa Järviluoma siirtyi kuitenkin yhdessä Jimi Palannon kanssa loppukauden sopimuksella Ranskan toiseksi korkeimmalle sarjatasolle FFHG Division 1:n HOGLY La Roche-sur-Yoniin.
Horisontti (tornitalo)

| Horisontti |
| --- | --- |
 Horisontti rakenteilla kesäkuussa 2024
Tiedot
Sijainti:  Hermannin rantatie 9A Kalasatama, Helsinki
Koordinaatit:  60°11′15.66″N, 24°58′41.28″E
Rakennettu:  2023–
Arvioitu valmistumispäivämäärä:  huhti-toukokuu 2025
Käyttötarkoitus:  toimistorakennus
Tila:  rakenteilla
Yritykset
Arkkitehti:  Pekka Helin
Urakoitsija:  SRV
Tekniset tiedot
Kerroksia:  26
Korkeus
Kattokorkeus:  111 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Horisontti on rakenteilla oleva 111 metriä korkea tornitalo Helsingin Kalasatamassa. Siitä tulee osa Redi-kokonaisuutta, johon kuuluvat jo valmistuneet tornitalot Majakka, Loisto, Lumo One ja Visio sekä suunnitellut Kartta, Luotsi ja Kapteeni. Horisontti rakennetaan kauppakeskus Redin luoteiskulmaan Lumo Onen viereen. Horisontin on arvioitu valmistuvan keväällä 2025.
Pilvenpiirtäjäksi luokiteltava Horisontti on 26-kerroksinen toimistotorni, ja Kalasataman torneista ainoa, johon suunnitellaan toimistotiloja. Siitä tulee valmistuessaan Suomen korkein toimistorakennus, tosin The Node tai Keilaniemi Tower saattavat ohittaa sen korkeudessa pian tämän jälkeen. Horisonttiin tulee yleisölle avoin näköalahissi ja 24. kerrokseen toteutetaan maisemaravintola.
Horisontin on suunnitellut muunkin Redi-kompleksin tavoin arkkitehti Pekka Helin. Hankkeen pääurakoitsija on SRV, joka siirtää Horisonttiin omat pääkaupunkiseudun toimitilansa rakennuksen valmistuttua.
Historia ja arkkitehtuuri

Horisontti sai rakennusluvan syyskuussa 2019, ja rakentaminen alkoi toukokuussa 2023. Runkorakenne tehdään pilarilaattajärjestelmällä, kuten myös viereisissä Lumo One- ja Visio-tornitaloissa. SRV:n mukaan Horisontissa ei toisteta samoja rakennusvirheitä, jotka vaivasivat Majakkaa, kuten lasielementtien huurtuminen ja metallielementtien laajeneminen. Horisontin julkisivussa on Vision tavoin vähemmän lasipintaa verrattuna kolmeen ensimmäiseen torniin. Horisontti julkisivu on verhoiltu valkoisella alumiinilla.